proxectonos/corpus_dominio_legal_administrativo_tmp huggingface dataset:
10/03/2015 | Administración LocalMunicipal
Fene
Servizos Económicos e Tributarios
Aprobación inicial EMC SC 02/2015

Aprobación inicial de expediente modificativo de crédito O Concello Pleno de Fene, en sesión celebrada o día 5 de marzo, aprobou o expediente de suplemento de crédito n.º 2/2015 por un importe de 35.000,00 €. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Fene, a 06 de marzo de 2015. O Alcalde Gumersindo P. Galego Feal
10/03/2015 | Administración LocalMunicipal
Cedeira
Aprobación inicial da Ordenanza do sistema municipal de préstamo de bicicletas do Concello de Cedeira

O Pleno do Concello de Cedeira, en sesión ordinaria realizada o día 28 de xaneiro do 2015, acordou a aprobación inicial da Ordenanza do sistema municipal de préstamo de bicicletas do Concello de Cedeira. De conformidade co disposto no artigo 49 da Lei 7/1985, de 2 de abril, reguladora das bases do réxime local, sométese o expediente a información pública mediante anuncio publicado no Boletín Oficial da Provincia e no Taboleiro de Edictos do Concello de Cedeira, polo prazo de TRINTA días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presenta as reclamacións e suxerencias que estimen oportunas, encontrándose o expediente de manifesto na Secretaría do Concello durante o prazo sinalado. De non presentarse reclamacións durante o citado prazo a Ordenanza considerase definitivamente aprobada. Cedeira, 3 de marzo de 2015 O alcalde Asdo: Luis Rubido Ramonde
10/03/2015 | Administración LocalMunicipal
Arzúa
Padrón taxa axuda no fogar febreiro

Por Resolución da Alcaldía de data 27 de febreiro de 2015 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de febreiro de 215. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 27 de febreiro de 2015 Asdo. José Luis García López Alcalde-presidente do Concello de Arzúa
10/03/2015 | Administración LocalMunicipal
Negreira
Información pública da relación de bens e dereitos afectados pola expropiación forzosa ós efectos da execución da obra Vial Variante del Tamara

O Pleno da Corporación, en sesión extraordinaria celebrada con data 2 de Marzo de 2015, aprobou o Proxecto Técnico da obra Vial Variante del Tamara-Proxecto de expropiación forzosa de los terrenos afectados por la variante del Tamara redactado polo arquitecto municipal D. Alayn Bagudanch Tobarias, con data de Febrero de 2015. Ós efectos de cumprimento da Lei de 16 de decembro de 1954, de Expropiación Forzosa e do seu Regulamento, aprobado por Decreto de 26 de abril de 1957, se somete a información pública a relación de bens e dereitos afectados pola expropiación forzosa, que segue a continuación: Durante o prazo de 15 días hábiles a contar desde o seguinte á inclusión deste anuncio na última das publicacións que seguidamente se dirán, poderán formularse as alegacións que se estimen oportunas co obxecto previsto na lexislación que, sobre a materia expropiatoria, se detalla no párrafo segundo deste anuncio. Os medios de comunicación, oficiais e privados, de referencia, son os seguintes: Diario Oficial de Galicia, Boletín Oficial da Provincia de A Coruña, páxina web municipal: www.concellodenegreira.es e Diario “La Voz de Galicia”, así como o Taboleiro municipal de Edictos. Negreira, 3 de marzo de 2015. Alcalde-Presidente Juan J. Rey Maceira
10/03/2015 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
R. P.3873-Resol. pola que se aproba a concesión definitiva de subvencións do programa FO207: convocatoria do programa de subvencións a concellos e entidades locais para o mantemento de conservatorios, escolas de música e escolas de danza municipais 2015

Don DIEGO CALVO POUSO, Presidente da Deputación Provincial da Coruña, A Resolución de Presidencia nº 1245 do 29 de xaneiro de 2015 (BOP nº do 6 de febreiro de 2015) aproba a concesión provisional de subvencións correspondentes ao programa FO207: Convocatoria do programa de subvencións a concellos e entidades locais para o mantemento de conservatorios, escolas de música e escolas de danza municipais, durante o ano 2015, e concede un prazo de 10 días hábiles para comunicar, se é o caso, o desistimento da solicitude, presentar solicitude de reformulación ou de cambio de obxecto da subvención, alegacións ou emenda de erros. Comprobouse pola unidade xestora que no prazo concedido non se presentaron desistimentos, solicitudes de reformulación ou de cambio de obxecto da subvención, nin alegacións ou emendas. Consecuentemente, todas as solicitudes concedidas provisionalmente considéranse aceptadas. Vistos o informe do Servizo de Acción Social, Cultural e Deportes e o informe do Servizo de Fiscalización.1º.- Aprobar a concesión definitiva das subvencións correspondentes ao Programa FO207: Convocatoria do programa de subvencións a concellos e entidades locais para o mantemento de conservatorios, escolas de música e escolas de danza municipais, durante o ano 2015, aos concellos e entidades locais seguintes: Total concedido 352.141,37€ 2º.- Dispor o gasto das subvencións concedidas con cargo á seguinte aplicación orzamentaria: 0612/3343/46201, fase A, referencia nº 22015000277, operación nº 220150000174, importe:352.141,37€ 3º.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 5 marzo 2015 O PRESIDENTE O SECRETARIO Diego Calvo Pouso José Luis Almau Supervía
10/03/2015 | Administración LocalMunicipal
Cee
Baixas de oficio no padrón de habitantes

De acordo co disposto no art.72 do Regulamento de Poboación e Demarcación Territorial das EE. LL., por esta alcaldía ditáronse as resolucións polas que se ordena incoar os expedientes de baixas de oficio no padrón municipal de habitantes das persoas que se relacionan deseguido, polo incumprimento da lexislación vixente en materia padroal, ao figuraren empadroadas incumprindo os requisitos establecidos no art.54 do Regulamento citado: Non sendo posible practicar a notificación no domicilio dos interesados, e de acordo co que establece o artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, advírteselles por medio deste anuncio que poderán examinar o expediente de baixa de oficio nas oficinas municipais e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable da Sección Provincial do Consello de Empadroamento, ditarase a oportuna resolución de baixa das inscricións padroais. Cee, 3 de marzo de 2015 A alcaldesa Zaira Rodríguez Pérez
10/03/2015 | Administración LocalMunicipal
Sada
Servizos Económicos
Aprobación provisional da modificación da Ordenanza fiscal nº 6 reguladora da taxa por expedición de documentos administrativos

O Pleno do Concello de Sada, en sesión celebrada o pasado 26 de febreiro de 2015, acordou a aprobación provisional da modificación da ordenanza fiscal nº 6, reguladora da taxa por expedición de documentos administrativos. En aplicación das previsións contidas no artigo 17 do R. D. Lexíslativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, o expediente exponse ao público durante trinta días a contar dende a publicación de anuncio no BOP, prensa diaria e taboeiro de anuncios da corporación. Dentro dese periodo os interesados poderán examinar o expediente e presentar as reclamacións que estimen oportunas. Transcorrido o citado prazo sen se presentar reclamacións o acordo considerarase definitivamente aprobado. Sada, 27 de febreiro de 2015 O alcalde Ernesto Anido Varela
10/03/2015 | Administración LocalMunicipal
Muros
Anuncio de aprobación inicial do regulamento do procedemento para a declaración de fóra de ordenación das edificacións con infraccións prescritas

O Pleno do Concello de Muros, en sesión ordinaria de 26 de febreiro de 2015 acordou aprobar inicialmente o “REGULAMENTO DO PROCEDEMENTO PARA A DECLARACIÓN DE FÓRA DE ORDENACIÓN DAS EDIFICACIÓNS CON INFRACCIÓNS PRESCRITAS” O que se somete a información pública e audiencia dos interesados por un prazo de trinta días hábiles contados a partir do día seguinte ao da publicación deste anuncio no Boletín Oficial da Provincia (BOP) en virtude do disposto no art.49 da Lei 7/85, reguladora das bases do réxime local. Transcorrido este prazo, o Pleno procederá á resolución de todas as suxerencias e reclamacións presentadas en prazo e a aprobar definitivamente a referida Ordenanza. En caso de que non se presentara ningunha reclamación ou suxerencia entenderase definitivamente aprobada. En Muros, 2 de marzo de 2015 A Alcaldesa, Caridad González Cerviño.
10/03/2015 | Administración LocalMunicipal
Oroso
Anuncio de concesión de nichos e columbarios do cemiterio municipal de Oroso

1 Entidade adxudicadora. Datos xerais e datos para a obtención da información. a. Organismo. Concello de Oroso b. Dependencia que tramita o expediente. Secretaría c. Obtención de documentación e información: i. Dependencia. Secretaría ii. Domicilio. Praza de Isaac Díaz Pardo, 1 iii. Localidade e código postal. Oroso, 15888 iv. Telefono.981691478 v. Fax; 981691786 vi. Correo electrónico. ana. linares@oroso. dicoruna. es vii. Dirección de internet do perfíl do contratante.www.concellooroso.com viii. Data límite de obtención de documentación e información. Ata 2 días naturais antes da finalización do prazo de presentación de proposicións. a. Tipo. Concesión demanial b. Descrición: Concesión demanial sobre os nichos e columbarios do cemiterio municipal do Concello de Oroso c. Lugar de execución/entrega: Concello de Oroso. d. Prazo de concesión:75 anos. a. Procedemento. Aberto cun único criterio de adxudicacion. a. Canon de concesión: i. Prezo por columna(4 nichos e 1 cinceiro):3.525 euros ii. Prezo por nicho:881,25 euros 5 Garantías esixidas. Provisional: Non se esixe. Definitia: Non se esixe. a. Data límite de presentación: Rematará aos 30 días hábiles a contar dende a data de publicación do derradeiro anuncio no BOP, no perfíl do contratante ou no DOGA, b. Modalidade de presentación. Presencial ou por correo, c. Lugar de presentación: i. Dependencia. Rexistro Xeral do Concello. ii. Domicilio. Praza de Isaac Díaz Pardo, 1 iii. Localidade e código postal. Oroso, 15888 d. Prazo durante o cal o licitador estará obrigado a manter a súa oferta: 2 meses a. Enderezo. Praza de Isaac Díaz Pardo, 1 b. Localidade e código postal. Oroso, 15888 Oroso, 25/02/2015 O alcalde, Manuel Mirás Franqueira
10/03/2015 | Administración LocalMunicipal
Camariñas
Elevación automática a definitivo do acordo de aprobación inicial do expediente de modificación de crédito 3/2015, mediante a concesión de crédito extraordinario

“Elevación automática a definitivo do acordo de aprobación inicial do expediente de modificación de crédito 3/2015, mediante a concesión de crédito extraordinario” Rematado o prazo de exposición ao público do acordo plenario de modificación nº3 do orzamento da Corporación para o ano 2015 aprobado inicialmente en data 30 de xaneiro de 2015, mediante a concesión de crédito extraordinario, sen presentarse reclamacións, enténdese elevado a definitivo, conforme ao disposto no artigo 177 do Real Decreto Lexislativo 2/2004, do 5 de marzo. En cumprimento do artigo 169 da citada lei faise público o resumo por capítulos do Estado de Ingresos e de gastos trala aprobación do devandito expediente. Conforme ao artigo 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Camariñas, a 3 de marzo de 2015 O Alcalde Asdo. Manuel V. Alonso de León
30/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46912.- Gas Galicia, SDG.- Corcubión

Gas Galicia SDG, S. A, con CIF A15383284 e enderezo R/Lisboa - Area Central, local 31 H-I-J, Santiago de Compostela (A Coruña), solicita de Augas de Galicia a autorización de obras de liña de gas soterrada gas natural con afección á zona de policía do río Quenxe, no t. m. de Corcubión (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46912 As obras solicitadas consisten na construción dunha liña de gas soterrada ó longo dunha lonxitude duns 625’07m mediante tubos unidos por soldadura por electrofusión ou unión por termofusión a tope, afectando a zona de policía do río Quenxe e transcorrendo ó longo do núcleo urbano de Corcubión (A Coruña). Durante este percorrido produciranse dous cruces a distinto nivel co río Quenxe que discorre canalizado, nos puntos de coordenadas UTM (Nº1 X:484504, Y:4753992 e Nº2 X:484559, Y:4754026 ED50 HUSO29). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Corcubión ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 11 de marzo de 2015 O xefe do servizo territorial Ángel Gómez Rey
30/03/2015 | Administración LocalMunicipal
Teo
Informe morosidade 4.º trimestre 2014

De conformidade có disposto nos artigos 4.4 e 5.4 da Lei 15/2010, de 5 e xullo, de modificación da Lei 3/2004, de 29 de decembro, pola que se estabrecen medidas de loita contra a morosidade nas operacións comerciais, emitiuse informe pola Intervención e Tesourería Municipais de data 15/01/2015(4ºtrimestre de 2014) sobre o cumprimento dos prazos estabrecidos na citada lei, dándose conta do mesmo ao Pleno da Corporación en sesión de data 26/02/2015. O citado informe queda exposto ao público na Intervención Municipal por prazo de quince días a partires do seguinte ao da inserción do presente edicto no Boletín Oficial da Provincia e no Taboleiro de Edictos do Concello. Teo, 13 de marzo de 2015 O ALCALDE Martiño Noriega Sánchez
30/03/2015 | Administración LocalMunicipal
Mugardos
Incoación de expediente en materia de medio ambiente a herdeiros de Fernando Tizón Grela

ANUNCIO Notificación de incoación expediente de Medioambiente 08/15 a herdeiros de Domingo Salvador Douzi Sirb Logo de terlle incoado o expediente de orde de execución por razóns de salubridade, seguridade e ornato público a herdeiros de Domingo Salvador Douzi Sirb mediante a resolución da Alcaldía 210 do 19/03/2015. Ao non poderse realizar a notificación persoal da citada resolución a herdeiros de Fernando Tizón Grela, por enderezo descoñecido, e logo de terse intentado a notificación en dúas ocasións, mediante este anuncio, e ao abeiro do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle ao interesado a devandita incoación de expediente. Tendo en conta que en atención ao artigo 61 da LRXPAC, o acto non se publica na súa integridade, faise saber ao interesado que o texto íntegro da incoación que se notifica está ao seu dispor no Departamento de Servizos Sociais do Concello de Mugardos, sito no 2.º andar do edificio do Concello, Avda. de Galicia núm.45, Mugardos, para a súa consulta, no prazo de dez (10) días hábiles, que se contarán dende o día seguinte ao da publicación deste anuncio. Transcorrido o devandito prazo, a notificación entenderase producida. Para que conste e lle sirva de notificación ao citado interesado, en cumprimento do disposto no artigo 59.5 da antedita Lei 30/1992, do 26 de novembro, expido e asino o presente anuncio. Mugardos, 19 de marzo de 2015. O alcalde Xosé Fernández Barcia
30/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47100.- Álvaro Paciano Pereira Lema.- Muxía

Álvaro Paciano Pereira Lema, co DNI XXXXXXXXX e enderezo Lugar de Castro, 49 - Frixe, Muxía (A Coruña), solicita de Augas de Galicia a autorización de obras no lugar de Castro, parroquia de Frixe (Santa Locacia), t. m. de Muxía (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47100 As obras solicitadas consisten na realización dun peche dentro da parcela 175 do polígono 56, situada no concello de Muxía. Os traballos solicitados levaríanse a cabo dentro da zona de policía do río do Castro e consistirían na colocación dun peche a base de postes de formigón e malla de arame metálico ó longo dunha lonxitude duns 63 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muxía ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 10 de marzo de 2015 O xefe do servizo territorial Ángel Gómez Rey
30/03/2015 | Administración LocalMunicipal
Cee
Inicio procedemento caducidade autorización posto 79 Mercado Dominical

Non sendo posible realizar a práctica da notificación no domicilio interesado, comunícaselle por medio deste anuncio a don Joseba Aitor Plano Rodriguez de Velasco a resolución da Alcaldía núm: 106/2015, de 12 de febreiro de 2015, segundo o establecido no artigo 59.5 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, cuxo acordo é o seguinte: “Primeiro.- Iniciar o procedemento para caducidade de autorizacion do posto 79 a Sdad. Cooperativa Puente Pasaje para o socio don Joseba Aitor Plano Rodriguez de Velasco, en aplicación do establecido no artigo 12 do Regulamento da venda ambulante no concello de Cee, que se deixa reflicitido. Segundo.- Dar un prazo de audiencia a Sdad. Cooperativa Puente Pasaje e a don Joseba Aitor Plano Rodriguez de Velasco, de 10 días hábiles, contados a partir da recepción da notificación desta Resolución para que poda presentar as alegacións que considere oportunas. Terceiro.- Que da presente resolución se dea traslado á Sdad. Cooperativa Puente Pasaje a don Mikhail El Mafdoul Tarraso e conta ao Pleno da Corporación.”. Comunícaselle isto para o seu coñecemento e para os efectos oportunos, de conformidade co artigo 84 da Lei 30/1992, do 26 de novembro, de réxime xurídico das administracións públicas e do procedemento administrativo común, é advírteselle que se trata dun acto de trámite e, como tal, non procede a interposición de recursos contra el. Non obstante, contra as resolucións e os actos de trámite que decidan directa ou indirectamente, o fondo do asunto, determinen a imposibilidade de continuar o procedemento, produzan indefensión ou dano irreparable a dereitos e intereses lexítimos, de conformidade co artigo 107.1 da Lei 30/1992, poderase interpor un recurso potestativo de reposición que caberá fundar en calquera dos motivos de nulidade e anulabilidade previstos nos artigos 62 e 63 da Lei 30/1992. O prazo para interpoñer recurso potestativo de reposición será dun mes; o prazo máximo para ditar e notificar a resolución será dun mes contado desde a súa interposición (artigo 117 da Lei 30/1992). Cee, 19 de marzo de 2015 A alcaldesa Zaira Rodríguez Pérez
30/03/2015 | Administración de JusticiaJuzgados de lo Social
Social 3 Lugo
Procedimiento ordinario 1058/2013

PROCEDIMIENTO ORDINARIO 0001058 /2013 Procedimiento origen: 1058 /2013 Sobre ORDINARIO DEMANDANTE/S D/ña: SONIA ESPERANZA SUMAIRA MAHIT MOLOCEA ABOGADO/A: PABLO IGNACIO BUGEIRO POMED DEMANDADO/S D/ña: JOSBERLIMP SL, FOGASA Dª MARIA DE LOS ANGELES LOPEZ CARBALLO, Secretaria Xudicial do Xulgado do Social n° 003 de LUGO, FAGO SABER: Que no PROCEDEMENTO deste Xulgado do Social, seguidos a instancia de Dª Eva Elizabeth Ionita Triki contra a empresa JOSBERLIMP S. L., sobre RECLAMACIÓN DE CANTIDADE, ditouse sentenza en fecha 10/03/13, cuxa parte dispositiva se adxunta: “DECISIÓN.-Acollo a demanda formulada por Eva Elizabeth Ionita Triki contra JOSBERLIMP, SL polo que condeno a JOSBERLIMP, SL ó pagamento a Eva Elizabeth Ionita Triki da cantidade de 1135,66 euros, sobre a que se reportarán os xuros do 10 por cento.-Tal cantidade será asumida polo FOGASA de conformidade cos requisitos legais e regulamentarios que, no seu caso, lle sexan de aplicación.-As custas do procedemento (que incluirán os honorarios do/a letrado/a-graduado/a social da parte actora ata o máximo de 600 euros) serán aboadas por JOSBERLIMP, SL.-Esta resolución seralles notificada ás partes, indicándoselles que non poden formular recurso.-Así o acordo, decido e asino.-DALILA DOPAZO BLANCO, maxistrada do Xulgado do Social núm.3 de Lugo.-Rubricado.-Publicación.- A anterior sentenza ditada pola maxistrada-xuíza foi entregada, lida e publicada esta data e na miña presenza. Dou fe, como secretaria do Xulgado do Social núm.3 de Lugo.-Elsira Serroukh Simeonova.-Rubricado”. E para que sirva de notificación en legal forma a empresa JOSBERLIMP S. L, en ignorado paradoiro, expido a presente para a súa inserción no Boletín Oficial da Provincia de LUGO.-Advírtese ao destinatario que as seguintes comunicacións faranse fixando copia da resolución ou da cédula no taboleiro de anuncios da Oficina xudicial, salvo o suposto da comunicación das resolucións que deban revestir forma de auto ou sentenza, ou cando se trate de emprazamento. En LUGO, a once de Marzo de dous mil quince. A SECRETARIA XUDICIAL
30/03/2015 | Administración LocalMunicipal
Ferrol
Urbanismo
Notificación a don Antonio Alejandro Rodríguez Rivas, expediente OE 47/14 María, 92

NOTIFICACIÓN Notificación a don DOMINGO ALBERTO EL BARJIJI CLAUDIO, expediente OE 47/14 MARÍA, 92 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 06.02.2015 de apercibimento en relación co expediente de orde de execución OE 47/14, xa que se intentou a notificación e non se puido realizar, procedese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado: PRIMEIRO.–Apercibir a dona Mireya Maria Uberti Gentil e outros, a Angel Carmelo Perza Iosub, a Mihai Liviu Raquel Emilia Beiras Boufouss e a Antonio Alejandro Rodríguez Rivas e outros como propietarios do inmoble sito na rúa María, 92, que no caso de que non remate de cumprimentar o ordenado no decreto con data 16.09.2014, acordarase a execución forzosa mediante a imposición de multas coercitivas de 300 a 6.000 euros reiterables mensualmente tras a comprobación do non cumprimento do ordenado ata lograr o total cumprimento do ordenado, sen prexuízo de acordar a execución subsidiaria polo Concello, previa á redacción do correspondente proxecto e con todos os custes inherentes a ela con cargo ao obrigado. Todo elo, sen prexuízo de esixir nos tribunais da orde penal as posbles responsabilidades por delito de desobediencia á autoridade, tipificado no art.556 do Código Penal. SEGUNDO.–Que, con carácter previo ao acordo de execución forzosa, se lle outorgue aos propietarios un prazo de DEZ DÍAS para que, unha vez notificadas as actuacións practicadas, poidan alegar e achegar os documentos e xustificacións que estime pertinentes”. O presente escrito trátase dun acto de execución doutro acto firme en vía administrativa, polo que non cabe interpoñer contra el recurso ningún. Ferrol, 19 de marzo de 2015. O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez
30/03/2015 | Administración LocalMunicipal
Ortigueira
Secretaría
Aprobación inicial da modificación da Ordenanza fiscal n.º 12, reguladora das taxas por ocupación de terreos de uso público con mercadorías, materiais de construción, entullos, valos, puntais ansillas, estadas e outras instalacións

Aprobación inicial da modificación da Ordenanza Fiscal n.º 12, reguladora das taxas por ocupación de terreos de uso público con mercadorías, materiais de construción, entullos, valos, puntais ansillas, estadas e outras instalacións O Pleno do Concello de Ortigueira, en sesión ordinaria celebrada o día once de marzo de dous mil quince, acordou a aprobación provisional da modificación da Ordenanza reguladora das taxas por ocupación de terreos de uso público con mercadorías, materias de construción, entullos, valos, puntais, ansillas, estadas e outras instalacións. De conformidade co disposto no artigo 49 da Lei 7/1985, de 2 de abril, reguladora das bases do réxime local, sométese o expediente a información pública polo prazo de TRINTA días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións e suxerencias que estimen oportunas, encontrándose o expediente de manifesto na Secretaría do Concello durante o prazo sinalado. De non presentarse reclamacións durante o citado prazo, considerarase definitivamente aprobada a citada ordenanza. Ortigueira, 18 de marzo de 2015. O alcalde Rafael J. Girón Martínez
30/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47062.- Manuel Moledo Castelo.- Outes

Manuel Moledo Castelo, co DNI XXXXXXXXX e enderezo Crespos - Valadares, concello de Outes (A Coruña), solicita de Augas de Galicia a autorización de obras no lugar de Crespos, parroquia de Valadares (San Miguel), t. m. de Outes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47062 As obras solicitadas consisten na reforma e ampliación dunha explotación gandeira situada dentro da parcela 351 (polígono 501) en zona de policía do dominio público hidráulico no termo municipal de Outes. As obras solicitas incluirían a construción dunha fosa de xurro impermeabilizada duns 279’94m 3, unha sala de muxido (42’26m 2 ), unha sala de almacenaxe (20’48m 2 ) e a ampliación da corte xa existente (81’13m 2 ). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Outes ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 10 de marzo de 2015 O xefe do servizo territorial Ángel Gómez Rey
30/03/2015 | Administración LocalMunicipal
Ares
Anuncio licitación obra POS 2015: reparación do camiño de Maiobre a Lubre

Segundo acordo adoptado pola Xunta Municipal de Goberno de data 19/03/2015 polo que se anuncia a contratación da obra do POS 2015 “REPARACIÓN DE CAMIÑO DE MAIOBRE A LUBRE” mediante procedimiento negociado con publicidade. I. Obxeto do contrato: A execución da obra “REPARACIÓN DE CAMIÑO DE MAIOBRE A LUBRE”. II. Tipo de licitación: 38.937,68 € (IVE engadido). III. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. IV. Prego de Cláusulas administrativas que rixe o contrato: O Prego de Cláusulas Administrativas particulares para a adxudicación do presente contrato de obra, procedimiento negociado con publicidade foi aprobado pola Xunta Municipal de Goberno en sesión de data 19/03/2015, e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato, excluido o IVE. VI. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de dez días contados dende o día seguinte á publicación do presente anuncio no BOP e perfil. Ares, 19 de marzo do 2015 O Alcalde Asdo.- Julio Ignacio Iglesias Redondo
30/03/2015 | Administración LocalMunicipal
Arteixo
Urbanismo
Expediente orde execución Supiso Inversiones Inmobiliarias, SL (expte. OE 35/12 DU)

Expte.: OE 35/12 DU Refª.: LACC/mjc Tentada a notificación dos actos á persoa que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: - SUPISO INVERSIONES INMOBILIARIAS, S. L., con último enderezo no Concello de A CORUÑA Que foi dictada providencia pola alcaldía do Concello de Arteixo, no día 25 de febreiro de 2015, na que se dispón o seguinte “APERCIBIMENTO: Primero.- No prazo de DEZ DIAS, contados a partir do día seguinte ao da recepción deste escrito, deberán realizarse as actuacións necesarias para dar estrito cumprimento á orde desta Alcaldía antes mencionada, e estrictamente necesarias para garantir a seguridade, salubridade e ornato público do predio de referencia catastral número 9751428NH3995S situada na rua Cidade de Bos Aires, Arteixo, e consistentes en: -Eliminación de toda a vexetacion herbácea e arbustiva por medio de roza mecánica e manual da mesma, procedendo ao triturado do material resultante ata que o mesmo poida ser incorporado ao substrato ou, pola contra, eliminar os restos vexetais xerados desta maneira. -Retirada, selección e xestión da totalidade dos residuos localizados na parcela. Segundo.- Transcorrido o prazo outorgado no apartado primeiro, os servizos municipais do departamento de medioambiente emitirán informe de comprobacion sobre o cumprimento da orde Terceiro.- No suposto de que non sexan levadas a cabo as actuacións contidas na orde de execución no prazo indicado no apartado anterior, e así se acredite documentalmente, se procederá á imposición de multas coercitivas de 300 a 6.000 euros, reiterables ata lograr a execución das ordenadas actuacións, poidendo incluso incoarse o oportuno procedemento sancionador. Cuarto.- De non executar voluntariamente o ordeado e de proceder esta administración mediante execución subsidiaria, o importe resultante dos traballos de execución subsidiaria, así como os relativos aos danos e perxuizos ocasionados que traian causa daqueles, serán esixidos, previa tasación, pola vía de constrinximento. ARTEIXO, 10 de febreiro de 2015“ Tendo en conta que, en atención ao previsto no artigo 61 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística, do Concello de Arteixo. Arteixo, 12 de marzo de 2015 O Alcalde-Presidente (Por delegación, resolución núm.989/11) Luis Alberto Castro Calvete Concelleiro de urbanismo
30/03/2015 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
Corrección de erros de anuncio da rede cultural da Deputación da Coruña do ano 2015, prazo de solicitude de grupos

ANUNCIO CORRECCIÓN DE ERROS REDE CULTURAL DA DEPUTACIÓN DA CORUÑA DO ANO 2015 PRAZO DE SOLICITUDE DE GRUPOS Detectado un erro no anuncio publicado no BOP n.º 57, do 26 de marzo de 2015, relativo ao prazo de solicitude de grupos, modifícase no senso de que Onde di: Entre os días 31 de marzo de 2015 e o 20 de abril de 2014, ámbolos dous incluídos. Debe dicir: Entre os días 31 de marzo de 2015 e o 20 de abril de 2015, ámbolos dous incluídos. A Coruña, 26/03/2015. O presidente o secretario Asdo.: Asdo.: Diego Calvo Pouso José Luís Almau Supervía
30/03/2015 | Administración LocalMunicipal
Brión
Notificación de baixa por inscrición indebida no padrón de habitantes (menores de idade)

EDICTO Conforme o artigo 72 do Regulamento de Poboación e Demarcación Territorial das Entidades Locais, aprobado polo Real Decreto 1690/1986, de 11 de xullo, na nova redacción dada polo Real Decreto 2612/1996, de 20 de decembro, estase a instruir expediente de baixa de oficio por inscrición indebida no Padron Municipal das persoas menores de idade que se relacionan a continuación: Resultando fallido o intento de notificación procedese, de conformidade co previsto nos artigos 59.5 e 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, á publicación do presente anuncio a fin de que no prazo de dez días, contados desde o seguinte a súa publicación, os interesados no procedemento poidan comparecer na oficina municipal do Concello de Brión, sita na praza do Concello, n.º 1, Brión, para coñecemento e constancia do contido íntegro do expediente que se indica e no seu caso formular as alegacións e xustificacións que estimen oportunas ou interpor os recursos procedentes, advertindo que transcurrido dito prazo continuarase coa tramitación do expediente de baixa de oficio. Brión, 23 de marzo de 2015. O ALCALDE Asdo.: José Luís García García
30/03/2015 | Administración LocalMunicipal
Cee
Tramitación expediente cambio de titularidade licenza pasaxe permanente

Non sendo posible realizar a práctica da notificación no domicilio interesado, comunícaselle por medio deste anuncio a don Marcial Jesus Ramirez de Cartagena Olondo a Resolución da Alcaldía núm: 19/2015, de 19 de xaneiro de 2015, en relación con solicitude de cambio de titularidade de licenza de pasaxe permanente (vado) segundo o establecido no artigo 59.5 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, cuxo acordo é o seguinte: “Primeiro.- Conceder a don Marcial Jesus Ramirez de Cartagena Olondo, en aplicación do establecido no artigo 84 da Ley 30/1992, de 26 de novembro de Réxime xurídico das administracións públicas e do procedemento administrativo común, un prazo de audiencia de 10 días hábiles, a contar dende o seguinte ao da recepción da notificación da presente resolución, poñéndolle de manifesto o expediente para que alegue ou presente os documentos e xustificantes que estimen pertinentes en relación coa solicitude de cambio de titularidade ao seu favor presentada por representante da Comunidade de Propietarios Plaza Constitución. Segundo.- Notificar a presente resolución a don Sergio Jimenez García, con indicación de que a mesma non esgota a vía administrativa por tratarse dun acto de trámite e que contra a mesma no procede recurso algún, sen prexuizo do disposto no art.107.1 da Lei 30/1992, de 26 de novembro, de Réxime xurídico das administracións públicas e do procedemento administrativo común, modificada pola Lei 4/1999 de 13 de xaneiro.” Cee, 19 de marzo de 2015 A alcaldesa Zaira Rodríguez Pérez
30/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.48091.- Concello de Santiso.- Santiso

O Concello de Santiso, co CIF P1508000E e enderezo Agro do Chao, s/n, solicita de Augas de Galicia a autorización de obras no lugar de Puñín, parroquia de Balocas, t. m. de Santiso (A Coruña). O presente anuncio ten por obxecto abrir a regulamentaria información pública que prescribe o art.52 do regulamento do dominio público hidráulico. Expediente: DH. W15.48091 Solicita autorización para a realización das obras recollidas na separata “Construcción de O. D. T. sobre o rego de Puñín”, que consisten na substitución da actual obra de drenaxe existente na estrada entre Balocás e Sardecoiro por unha ponte mediante estribos e vigas de 7,80 metros que deixarán unha luz libre de 7 metros e unha altura dende o leito do río de 3,50 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiso ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 09 de marzo de 2015 O xefe do servizo territorial Ángel Gómez Rey
30/03/2015 | Administración LocalMunicipal
Mesía
Baixa de oficio no padrón municipal de habitantes

EDICTO Posto en coñecemento desta Alcaldía o feito de que a persoa que se relaciona máis abaixo, empadroada neste Concello, non reside neste termo municipal, incumprindo deste xeito os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, e intentada a notificación persoal que non se puido levar a cabo por descoñecemento do seu domicilio actual, ábrese un prazo de 15 días, contados dende o seguinte o da publicación deste anuncio no Boletín Oficial da Provincia, para que o interesado presente ante esta Alcaldía as alegacións que considere oportunas respecto a súa situación no Padrón de habitantes, facéndolle saber que, rematado dito prazo, continuarase cos trámites relativos á baixa de oficio. MESÍA, 23 de marzo de 2015. O alcalde Mariano Iglesias Castro
30/03/2015 | Administración LocalMunicipal
Ares
Anuncio de licitación obra POS 2015: “Acondicionamento do camiño de Porta do Río”

Segundo acordo adoptado pola Xunta Municipal de Goberno de data 19/03/2015 polo que se anuncia a contratación da obra do POS 2015 “ACONDICIONAMENTO DO CAMIÑO DE PORTA DO RÍO” mediante procedimiento negociado con publicidade. I. Obxeto do contrato: A execución da obra “ACONDICIONAMENTO DO CAMIÑO DE PORTA DO RÍO”. II. Tipo de licitación: 43.826,09 € (IVE engadido). III. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. IV. Prego de Cláusulas administrativas que rixe o contrato: O Prego de Cláusulas Administrativas particulares para a adxudicación do presente contrato de obra, procedimiento negociado con publicidade foi aprobado pola Xunta Municipal de Goberno en sesión de data 19/03/2015, e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato, excluido o IVE. VI. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de dez días contados dende o día seguinte á publicación do presente anuncio no BOP e perfil. Ares, 19 de marzo do 2015 O Alcalde Asdo.- Julio Ignacio Iglesias Redondo
30/03/2015 | Administración LocalMunicipal
Ares
Aprobación definitiva do orzamento 2015

Aprobación definitiva do orzamento 2015 O Pleno do Concello de Ares aprobou inicialmente o orzamento municipal para o exercicio económico de 2015 por acordo adoptado en sesión de data 13/02/2015, e presentadas reclamacións no prazo de exposición ó público, que foron resoltas na sesión plenaria ordinaria de data 26/03/2015 se eleva dito acordo inicial a definitivo. Dando cumprimento ó que dispoñen os artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais e 20.3 do R. D.500/1990, do 20 de abril, faise público que o orzamento xeral do Concello de Ares para o exercicio de 2015, o cal ascende no estado de gastos a CINCO MILLONS CINCOCENTOS CORENTA E SEIS MIL SETECENTOS TRINTA E SETE EUROS CON SETENTA CENTIMOS (5.546.737,70 €) e no estado de ingresos a CINCO MILLONS CINCOCENTOS CORENTA E SEIS MIL SETECENTOS TRINTA E SETE EUROS CON SETENTA CENTIMOS (5.546.737,70 €). A cada un dos capítulos asígnanselle as cantidades seguintes: ESTADO DE GASTOS ESTADO DE INGRESOS Na citada sesión, tamén se acordou aprobar o cadro do persoal funcionario, laboral e eventual para o 2015 o cal se detalla a continuación: CADRO DE PERSOAL-2015 O que se fai público para os efectos previstos na citada normativa, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, contados a partires de dita aprobación. Ares, 26 de marzo do 2015. O ALCALDE Julio Ignacio Iglesias Redondo
30/03/2015 | Administración LocalMunicipal
Porto do Son
Exposición ao público do padrón fiscal do 2.º cuadrimestre da taxa pola prestación de servizos das escolas deportivas

O Alcalde- Presidente do Concello de Porto do Son ditou o 19 de marzo de 2015 a resolución que se transcribe aprobando o padrón fiscal da taxa pola prestación dos servizos das Escolas Deportivas municipais para o 2º cuadrimestre do curso 2014/2015: “D. JOSÉ LUIS OUJO POUSO, Alcalde- Presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985 de 2 de abril reguladora das Bases de Réxime Local. Visto que pola Tesourería Municipal do Concello de Porto do Son, elaborouse o padrón fiscal da taxa pola prestación de servizos das escolas deportivas para o curso 2014/2015, referido ao 2º cuadrimestre. PRIMEIRO: Aprobar o padrón fiscal da taxa pola prestación de servizos das escolas deportivas para o curso 2014/15, referido ao 2º cuadrimestre, por un importe total de 850,24€ (oitocentos cincuenta euros con vintecatro céntimos), e que comenza por MARTIN OSCAR PALOBART VALERIANO e remata por NURIA ALEXANDRA LORDA RASTROJO, con un número total de recibos de 23(vinte e tres). SEGUNDO: Expoñer ao público o padrón fiscal sinalado, polo prazo de quince días hábiles a contar dende o día seguinte ao da súa publicación no Boletín Oficial da Coruña, debendo publicarse no taboleiro de anuncios do Concello de Porto do Son, segundo o disposto no art.102.3 da lei xeral tributaria. TERCEIRO: Establecer o prazo de cobro en período voluntario, que será único e abranguerá dende o 1 ao 30 de abril, e que se anunciará no taboleiro de anuncios do Concello. CUARTO: Dar traslado desta resolución á Tesourería e Intervención Municipal.” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. O Alcalde, Asdo. José Luis Oujo Pouso
30/03/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47644.- José Pais García.- Negreira

Jose Pais Garcia, con DNI XXXXXXXXX e enderezo Lg. Mouris - 16, Negreira (A Coruña), solicita de Augas de Galicia a autorización de obras no lugar de Mouris, parroquia de Xallas (San Pedro), t. m. de Negreira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47644 As obras solicitadas consisten na construción dun peche nas parcelas 160 e 1031 (polígono 513) dentro do termo municipal de Negreira. As obras solicitadas realizaríanse ó longo dunha lonxitude duns 136’7m e afectaría a zona de policía do río Xallas. Da lonxitude indicada anteriormente, un tramo duns 48’4m realizaríase mediante postes de formigón e malla metálica de 2 m. de altura, mentres que a lonxitude restante realizaríase mediante murete de formigón de 1 m. de altura con 1’5 m. de malla metálica de altura 1’5m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Negreira ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 11 de marzo de 2015 O xefe do servizo territorial Ángel Gómez Rey